Illum il-Kunsill adotta konklużjonijiet dwar il-Patt dwar id-Dimensjoni Ċivili tal-PSDK li jaffermaw mill-ġdid l-impenn tiegħu li jsaħħaħ il-fergħa ċivili tal-Politika ta' Sigurtà u ta' Difiża Komuni. Il-konklużjonijiet jenfasizzaw il- kontribut ewlieni tal-missjonijiet ċivili kollha tal-PSDK għall-paċi u s-sigurtà internazzjonali bħala parti essenzjali mill- approċċ integrat tal-UE għal kunflitti u kriżijiet esterni, u jissottolinjaw il-kontribut li d-dimensjoni ċivili tal-PSDK tista' tagħti bħala reazzjoni għal theddid u sfidi ġodda u emerġenti. Il-Kunsill ifaħħar il- progress ġenerali pożittiv li sar fl-implimentazzjoni tal-Patt matul l- 2019 , kemm fil-livell nazzjonali mill-istati membri, inkluż permezz tal-ħolqien taċ- Ċentru Ewropew ta' Eċċellenza għall-Maniġġar Ċivili ta' Kriżijiet , kif ukoll fil-livell tal-UE mis-SEAE u s-servizzi tal-Kummissjoni. Il-konklużjonijiet tal-Kunsill jilqgħu l-eżitu tat-tieni Konferenza ta' Rieżami Annwali (ARC) tal-Patt dwar id-Dimensjoni Ċivili tal-PSDK li saret fit- 23 ta' Novembru 2020 u impenjat ruħha li twettaq bis-sħiħ il-Patt sa mhux aktar tard mill- bidu tas-sajf tal-2023 . Il-Kunsill approva l-punti ta' riferiment identifikati fl-ARC, li ser jiggwidaw l-implimentazzjoni tal-Patt fl-2021. Kuntest Il-Patt ġie stabbilit wara l-konklużjonijiet li ġew adottati mill-istati membri fil-laqgħa tal-Kunsill Affarijiet Barranin tad- 19 ta' Novembru 2018 . Permezz tal-Patt l-UE biħsiebha ssaħħaħ il-kapaċità tagħha li tniedi u ssostni missjonijiet ċivili għall-maniġġar ta' kriżijiet . Dawn il-missjonijiet għandhom l-għan li jsaħħu l-pulizija, l-istat tad-dritt u l-amministrazzjoni ċivili f'kuntesti fraġli u ta' kunflitt. L- ewwel ARC tal-Patt dwar id-Dimensjoni Ċivili tal-PSDK saret fl- 14 ta' Novembru 2019 fi Brussell. Bħalissa l-UE għandha 11 -il missjoni ċivili għaddejjin, fl-Ukrajna, il-Georgia, il-Kosovo *, il-Libja, it-Territorji Palestinjani (Ramallah u Rafah), ir-Repubblika Ċentru-Afrikana, in-Niġer, il-Mali, is-Somalja u l-Iraq. * - Dan l-isem huwa mingħajr preġudizzju għall-pożizzjonijiet dwar l-istatus u huwa konformi mal-UNSCR 1244/1999 u l-Opinjoni tal-QIĠ dwar id-dikjarazzjoni tal-indipendenza tal-Kosovo. Konklużjonijiet tal-Kunsill dwar il-Patt dwar id-Dimensjoni Ċivili tal-PSDK, 7 ta' Diċembru 2020 Din ir-riżorsa bħalissa hi disponibbli biss bil-lingwa jew il-lingwi li ġejjin: Konklużjonijiet tal-Kunsill u tar-Rappreżentanti tal-Gvernijiet tal-Istati Membri, imlaqqgħin fi ħdan il-Kunsill, dwar l-istabbiliment ta' Patt dwar id-Dimensjoni Ċivili tal-PSDK, 19 ta' Novembru 2020 Patt dwar id-Dimensjoni Ċivili tal-PSDK: il-Kunsill jadotta konklużjonijiet, 9 ta' Diċembru 2019 Il-Politika ta' Sigurtà u ta' Difiża Komuni (Sit web tas-SEAE) Ara l-paġna tal-laqgħa